
20 DR.30.9.2003 
 

Dato’ Haji Azmi bin Khalid:  Nanti sekejap.  Sedikit sahaja.  Pembiayaan kepada 
negeri-negeri adalah separa pinjaman iaitu 80% pinjaman kepada kerajaan negeri dan 20% 
dibiayai secara geran oleh Kerajaan Persekutuan.  Tetapi, mulai tahun 2001, kerajaan 
memutuskan ianya dibiayai 100% secara geran dari Kerajaan Persekutuan. 

Tuan Yang di-Pertua:  Sila.   

Tuan Zawawi bin Haji Ahmad:  Terima kasih, Tuan Yang di-Pertua.  Terima kasih 
Yang Berhormat Menteri.  Saya tertarik dengan apa yang dijelaskan oleh Yang Berhormat 
mengenai dengan konsep ‘cantik sekali’.  Tetapi, dari segi pelaksanaannya, keterlibatan 
semua wakil  rakyat tanpa mengira parti politik tidak menjadi kenyataan.   

Oleh kerana macam kami, pembangkang ini tidak dimasukkan dalam Majlis 
Tindakan Daerah pun tidak ada, semua diketepikan.  Jadi, walaupun kita berusaha untuk 
bekerjasama, tetapi oleh kerana keadaan-keadaan di kampung seperti JKKK begitu fanatik 
dengan kepartian, semua  usaha ini tidak dapat dijalankan.  Jadi, oleh kerana itu saya rasa 
perlu kita cari satu kaedah bagaimana boleh membantu keterlibatan semua pihak seperti 
mana yang disebutkan oleh Yang Berhormat.  Terima kasih. 

Dato’ Haji Azmi bin Khalid:  Yang Berhormat, sebenarnya saya sebut tadi ruang 
lingkup untuk melibatkan semua, tidak ada yang kita  bataskan.  Saya bagi contoh, Yang 
Berhormat mungkin tidak tahu, di Memali, orang yang menjadi balu kepada kumpulan-
kumpulan syuhada, saya telah memberi projek.  Projek untuk membuat ayam secara reban 
yang terkini, bagi pinjaman RM100 ribu lebih. 

Tetapi, masalahnya, orang PAS juga.  Apabila nampak duit, dia berkelahi sesama 
sendiri.  Projek gagal.  Minta maaf, saya beri.  Saya tidak nampak politik, ini membasmi 
kemiskinan.  Islam sendiri, [Membaca sepotong ayat] ustaz yang depan itu mesti tahu.  
Kalau miskin, dia akan jadi kufur.  Saya rujuk Islam, ustaz, Yang Berhormat semua Islam, 
tanggungjawab membasmi kemiskinan adalah tanggungjawab bersama.  Jangan Yang 
Berhormat mengandaikan semua ini permainan politik.  Kalau ada cadangan daripada Yang 
Berhormat, bawa kepada saya, yang konkrit, yang akan berjaya kita akan lihat.  Tetapi, 
setakat ini tidak ada satu pun yang Yang Berhormat bawa untuk saya melihat.   

Tuan Zawawi bin Haji Ahmad:  [Bangun] 

Dato’ Haji Azmi bin Khalid:  Minta maaf saya hendak baca ini.  Tidak usah 
lagilah, cukup, cukup. 

Tuan Zawawi bin Haji Ahmad:  Penjelasan sedikit lagi, sedikit lagi.  Sebab, 
sebab…… 

Dato’ Haji Azmi bin Khalid:  Tuan Yang di-Pertua, saya tidak izinlah. 

Tuan Yang di-Pertua:  Dia tidak beri jalan.  Dia beri izin, Yang Berhormat. 

Tuan Zawawi bin Haji Ahmad:  Kita hendak satu kaedah ……….. 

Tuan Yang di-Pertua:  Padang Terap, Padang Terap. 

Dato’ Haji Azmi bin Khalid:  Cukup!  Kalau Yang Berhormat hendak lepas ini 
boleh kita bincang kalau ada cadangan konkrit. 

Tuan Yang di-Pertua: Padang Terap, dia tidak izin, ya. 

Dato’ Haji Azmi bin Khalid:  Ya, terima kasih.  Serentak dengan itu, kaedah 
perlaksanaan ditukar secara konsep bersepadu, di mana pemilihan projek diputuskan oleh 
kerajaan negeri, tetapi pembiayaannya dibuat oleh kementerian.  Bagi bekalan elektrik luar 
bandar, pada mulanya peruntukan disalurkan terus kepada Sabah Electricity Board, di 
Sabah ini, dan Sabah Electricity Board juga sebagai pelaksana. 

Bagaimanapun perlaksanaan projek agak lambat.  Dengan sebab itu mulai tahun 
1998, kementerian memperkenalkan konsep Turnkey,, berasaskan vendor, di mana 
pemilihan kontraktor diputuskan oleh Perbendaharaan Malaysia dan projeknya dikendalikan 
oleh Kementerian Pembangunan Luar Bandar.  Di bawah konsep ini, perlaksanaan projek 
telah menjadi lebih cepat dan mencapai sasaran yang dimatlamatkan.   



Dato' Haji Azmi bin Khalid: Nanti sekejap. Sedikit sahaja. Pembiayaan kepada negeri-negeri adalah separa pinjaman iaitu 80% pinjaman kepada kerajaan negeri dan 20% dibiayai secara geran oleh Kerajaan Persekutuan. Tetapi, mulai tahun 2001, kerajaan memutuskan ianya dibiayai 100% secara geran dari Kerajaan Persekutuan. Tuan Yang di-Pertua: Sila. Tuan Zawawi bin Haji Ahmad: Terima kasih, Tuan Yang di-Pertua. Terima kasih Yang Berhormat Menteri. Saya tertarik dengan apa yang dijelaskan oleh Yang Berhormat mengenai dengan konsep 'cantik sekali'. Tetapi, dari segi pelaksanaannya, keterlibatan semua wakil rakyat tanpa mengira parti politik tidak menjadi kenyataan. Oleh kerana macam kami, pembangkang ini tidak dimasukkan dalam Majlis Tindakan Daerah pun tidak ada, semua diketepikan. Jadi, walaupun kita berusaha untuk bekerjasama, tetapi oleh kerana keadaan-keadaan di kampung seperti JKKK begitu fanatik dengan kepartian, semua usaha ini tidak dapat dijalankan. Jadi, oleh kerana itu saya rasa perlu kita cari satu kaedah bagaimana boleh membantu keterlibatan semua pihak seperti mana yang disebutkan oleh Yang Berhormat. Terima kasih. Dato' Haji Azmi bin Khalid: Yang Berhormat, sebenarnya saya sebut tadi ruang lingkup untuk melibatkan semua, tidak ada yang kita bataskan. Saya bagi contoh, Yang Berhormat mungkin tidak tahu, di Memali, orang yang menjadi balu kepada kumpulan- kumpulan syuhada, saya telah memberi projek. Projek untuk membuat ayam secara reban yang terkini, bagi pinjaman RM100 ribu lebih. Tetapi, masalahnya, orang PAS juga. Apabila nampak duit, dia berkelahi sesama sendiri. Projek gagal. Minta maaf, saya beri. Saya tidak nampak politik, ini membasmi kemiskinan. Islam sendiri, [Membaca sepotong ayat] ustaz yang depan itu mesti tahu. Kalau miskin, dia akan jadi kufur. Saya rujuk Islam, ustaz, Yang Berhormat semua Islam, tanggungjawab membasmi kemiskinan adalah tanggungjawab bersama. Jangan Yang Berhormat mengandaikan semua ini permainan politik. Kalau ada cadangan daripada Yang Berhormat, bawa kepada saya, yang konkrit, yang akan berjaya kita akan lihat. Tetapi, setakat ini tidak ada satu pun yang Yang Berhormat bawa untuk saya melihat. Tuan Zawawi bin Haji Ahmad: [Bangun]. Dato' Haji Azmi bin Khalid: Minta maaf saya hendak baca ini. Tidak usah lagilah, cukup, cukup. Tuan Zawawi bin Haji Ahmad: Penjelasan sedikit lagi, sedikit lagi. Sebab, sebab...... Dato' Haji Azmi bin Khalid: Tuan Yang di-Pertua, saya tidak izinlah. Tuan Yang di-Pertua: Dia tidak beri jalan. Dia beri izin, Yang Berhormat. Tuan Zawawi bin Haji Ahmad: Kita hendak satu kaedah ........... Tuan Yang di-Pertua: Padang Terap, Padang Terap. Dato' Haji Azmi bin Khalid: Cukup! Kalau Yang Berhormat hendak lepas ini boleh kita bincang kalau ada cadangan konkrit. Tuan Yang di-Pertua: Padang Terap, dia tidak izin, ya. Dato' Haji Azmi bin Khalid: Ya, terima kasih. Serentak dengan itu, kaedah perlaksanaan ditukar secara konsep bersepadu, di mana pemilihan projek diputuskan oleh kerajaan negeri, tetapi pembiayaannya dibuat oleh kementerian. Bagi bekalan elektrik luar bandar, pada mulanya peruntukan disalurkan terus kepada Sabah Electricity Board, di Sabah ini, dan Sabah Electricity Board juga sebagai pelaksana. Bagaimanapun perlaksanaan projek agak lambat. Dengan sebab itu mulai tahun 1998, kementerian memperkenalkan konsep Turnkey,, berasaskan vendor, di mana pemilihan kontraktor diputuskan oleh Perbendaharaan Malaysia dan projeknya dikendalikan oleh Kementerian Pembangunan Luar Bandar. Di bawah konsep ini, perlaksanaan projek telah menjadi lebih cepat dan mencapai sasaran yang dimatlamatkan.